***Utbetaling av rammetilskudd til fylkeskommunene, desember 2018 (termin 11)***

**Forklaring til tabellen**

Dette er en ekstra termin for utbetaling av endringer som følge av nysaldering av budsjettet og skjønnsmidler. Det utbetales ikke ordinært innbyggertilskudd og regionalpolitiske tilskudd denne terminen, og det er ingen inntektsutjevning.

**Kolonne 1 – Kompensasjon for pensjonsutgifter – sams veiadministrasjon (innbyggertilskudd) (post 60)**

Fylkeskommunene mottar 109 mill. kroner i kompensasjon for pensjonspremie som Statens vegvesen har mottatt for 2017 og 2018. Midlene fordeles særskilt (jf. [HURTIGINFO](https://www.regjeringen.no/contentassets/ee46d75f61184a64961145d682aa8f5e/hurtiginfo_nysaldert_budsjett_2018_og_saldert_budsjett_2019.pdf)).

**Kolonne 2 – Inntektsutjevning denne termin**Ingen inntektsutjevning denne terminen.

**Kolonne 3 - Nord-Norge tilskudd (post 62)**

Ingen utbetaling denne terminen.

**Kolonne 4 – Totalt skjønnstilskudd (post 64)**Kolonnen viser summen av utbetalinger på post 64 denne termin.

**Kolonne 5 – Skjønnstilskudd (post 64)**

Ingen utbetaling denne terminen.

**Kolonne 6 – Ekstra skjønn fra KMD (post 64)**Kolonnen viser ekstra skjønnsmidler tildelt av Kommunal- og moderniseringsdepartementet denne terminen.

**Kolonne 7 – Utbetaling av ubrukte skjønnstilskudd (post 64)**18,9 mill. kroner av skjønnstilskuddet for 2018 (resterende midler reservepott) er fordelt med et likt beløp per innbygger, og utbetales til alle fylkeskommuner (jf. [HURTIGINFO](https://www.regjeringen.no/contentassets/ee46d75f61184a64961145d682aa8f5e/hurtiginfo_nysaldert_budsjett_2018_og_saldert_budsjett_2019.pdf)).

**Kolonne 8 – Utbetaling denne termin**

Kolonnen viser sum (kolonne 1–4) til utbetaling denne termin.

**Kolonne 9 – Gjenstående inntektsutjevning. Trekkes påfølgende terminer**

Fylkeskommuner med skatteinntekter over landsgjennomsnittet får gjennom inntektsutjevningen et trekk i rammetilskuddet. Fylkeskommuner som skal trekkes mer enn de ellers skulle fått utbetalt i rammetilskudd, vil bli trukket det gjenstående beløp i utbetalingen(e) for neste termin(er).